# Jennie Drinkwater Conklin

Jennie Maria Conklin, jaiotzez Drinkwater (Portland, Maine, 1841eko apirilaren 14a – New Vernon, New Jersey, 1900eko apirilaren 28a), Mrs. Nathaniel Conklin izenez ere ezaguna, estatubatuar idazle eta aktibista izan zen. Oraindik nerabea zela, haurrentzako ipuinengatik egin zen ezaguna. Batez ere neskei zuzendutako liburuak eta erlijio aldizkarietarako testuak idatzi zituen. Gainera, Shut-in Society izeneko erakundea sortu zuen, emakume eta neska desgaituek elkarri gutunak idatz ziezazkieketen.

## Bizitza

Jennie Maria Drinkwater Portlanden jaio zen, Maine estatuan, 1841eko apirilaren 14an. Levi Drinkwater erretiratutako itsas kapitainaren alaba zen. Maineko eskola publikoetan eta Brooklyn Heightseko nesken ikastetxean ikasi zuen. Umetan asko irakurtzen zuen, eta 12 urte zituela, liburu bat idazteko pentsamenduarekin inspiratu zen. Bere liburu guztiek morala eta irakaspenak izan zituzten.
1874an, desgaitu geratu zenean, kanpoko mundutik isolatutako beste emakume eta neskekiko interesa piztu zitzaion, eta komunikatzeko aukera emango liekeen erakunde baten ideia bururatu zitzaion. 1896rako, Shut-In Societyk 2.000 kide baino gehiago zituen Ameriketako Estatu Batuetako estatu guztietan eta munduko beste leku askotan. Erakunde antolatu bat zen, aholku-batzordea zuena, eta hilero argitaratzen zuen Open Window izeneko aldizkaria. Tessa Wadsworth's Discipline liburua erakunde horren lehen kideen ingurukoa da.
Jennie Maria Conklin ezkondu aurreko izena erabiliz, hainbat liburu kaleratu zituen, besteak beste Tessa Wadsworth's Discipline, Bek's First Corner, Marigold, Dolly French's Household, Miss Prudence eta Fifteen. Gainera, Other Folk, Rue's Helps, The Story of Hannah, Isabel's Between Times, Rizpah's Heritage, From Flax to Linen, Three Women, Three and Twenty, Paul French's Way, Electa, Uncle Justice Seth's Will, The Fairfax Girls, Second Best, Set Free, Fourfold, Marigold, Other Folk, Miss Prudence Cromwell, The Story of Hannah, Looking Seaward, Dorothy's Islands, Goldenrod Farm eta Shar Burbank liburuak idatzi zituen. Bere idazlanek arrakasta ekonomikoa izan zuten eta «igandeko eskolako haurrei –batez ere neskei– zuzendutako» literatura gisa sailkatu ziren.
Nathaniel Conklin artzainarekin ezkondu zen, 1880ko martxoaren 17an. 1892an alargundu zen eta harrezkero Newarken bizi izan zen. New Vernonen (New Jersey) hil zen 1900eko apirilaren 28an, 59 urte zituela. Hillside hilerrian lurperatu zuten.

## Lan hautatuak

* Tessa Wadsworth's Discipline
* Other Folk, Rue's Helps
* Bek's First Corner
* Miss Prudence
* The Story of Hannah
* Isabel's Between Times
* Rizpah's Heritage
* From Flax to Linen
* Marigold
* Three Women
* Three and Twenty
* Paul French's Way
* Electa
* Fifteen
* Uncle Justice Seth's Will
* The Fairfax Girls
* Second Best
* Set Free
* Fourfold
* Other Folk
* Miss Prudence Cromwell
* Looking Seaward
* Dorothy's Islands
* Goldenrod Farm
* Shar Burbank
* Dolly French's Household

## Erreferentziak

* 1 2 3 (Ingelesez) «Conklin, Jennie Maria (Drinkwater)» The Encyclopedia Americana: A Library of Universal Knowledge. 7 Encyclopedia Americana Corporation (argitaratze data: 1918), 523 or. (Noiz kontsultatua: 2024-12-16).
* ↑ (Ingelesez) «The Death Roll. Mrs. Conklin, Writer of Books» Sioux City Journal: 1. 1900-05-01 (Noiz kontsultatua: 2024-12-16).
* 1 2 (Ingelesez) Wanamaker, John. (1900). Book News: An Illustrated Magazine of Literature and Books. 18 J. Wanamaker, 605 or. (Noiz kontsultatua: 2024-12-16).
* 1 2 3 (Ingelesez) Leonard, John William; Marquis, Albert Nelson. (1899). «Conklin, Jennie Maria Drinkwater» Who's who in America. 1 Marquis Who's Who, 148 or. (Noiz kontsultatua: 2024-12-16).
* 1 2 (Ingelesez) Wanamaker, John. (1896). The Book News Monthly. 14 Philadelphia: J. Wanamaker, 517 or. (Noiz kontsultatua: 2024-12-16).
* ↑ (Ingelesez) «Obituary. Mrs. Jennie M. Drinkwater Conklin» New-York Tribune: 7. 1900-04-30 (Noiz kontsultatua: 2024-12-16).
* ↑ (Ingelesez) «Funeral of Mrs. Conklin» The Madison Eagle: 1. 1900-05-04 (Noiz kontsultatua: 2024-12-16).

## Kanpo estekak

* Datuak: Q104764986
* Multimedia: Jennie Maria Drinkwater Conklin / Q104764986